Document ID: 32012R0170

REGULAMENTUL DE PUNERE ÎN APLICARE (UE) NR. 170/2012 AL CONSILIULUI
din 28 februarie 2012
privind punerea în aplicare a articolului 8a alineatul (1) din Regulamentul (CE) nr. 765/2006 privind măsuri restrictive împotriva Belarus
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (CE) nr. 765/2006 al Consiliului (1), în special articolul 8a alineatul (1),
întrucât:
(1)
La 18 mai 2006, Consiliul a adoptat Regulamentul (CE) nr. 765/2006.
(2)
Având în vedere gravitatea situației din Belarus, anumite persoane ar trebui să fie incluse în lista persoanelor fizice și juridice, a entităților și organismelor care fac obiectul măsurilor restrictive, astfel cum figurează în anexa IB la Regulamentul (CE) nr. 765/2006.
(3)
Informațiile referitoare la persoanele care figurează pe lista din anexa IA la Regulamentul (CE) nr. 765/2006 ar trebui actualizate.
(4)
Anexele IA și IB la Regulamentul (CE) nr. 765/2006 ar trebui modificate în consecință,
ADOPTĂ PREZENTUL REGULAMENT:
Articolul 1
În anexa IA la Regulamentul (CE) nr. 765/2006, mențiunile referitoare la următoarele persoane:
1.
Khadanevich, Aliaksandr Alyaksandrauvich (Hadanevici, Aliaksandr Aleksandrauvici)
2.
Pykina, Natallia (Pîkina, Natallia)
3.
Saikouski, Uladzimir (Saikouski, Uladzimir)
4.
Chubkavets, Kiril (Ciubkaveț, Kiril)
5.
Khrobastau, Uladzimir Ivanavich (Hrobastau, Uladzimir Ivanavici)
6.
Shylko, Alena Mikalaeuna (Șilko, Alena Mikalaeuna)
7.
Stsiapurka, Uladzimir Mikhailavich (Sțiapurka, Uladzimir Mihailavici)
se înlocuiesc cu mențiunile care figurează în anexa I la prezentul regulament.
Articolul 2
Textul cuprins în anexa IB la Regulamentul (CE) nr. 765/2006 se înlocuiește cu textul cuprins în anexa II la prezentul regulament.
Articolul 3
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 februarie 2012.

Labels: 18
11
19
5